MONO:ปี 60 กลับมา Turnaroundแนะซื้ออัพราคาเป้าใหม่เป็น 4 บาท
MONO:ปี 60 กลับมา Turnaround แนะซื้ออัพราคาเป้าใหม่เป็น 4 บาท
23 ก.พ. 2560

บล.เออีซี ระบุในบทวิเคราะห์วันนี้(23ก.พ.) ว่า บริษัท โมโน เทคโนโลยี จำกัด (มหาชน) หรือ MONO ช่วงไตรมาส 4/59 มีผลประกอบการพลิกเป็นขาดทุน 193 ล้านบาท จากมีกำไร 10 ล้านบาท ในช่วงไตรมาส 3/59
โดยมีเหตุผลจาก 1) รายได้รวมที่ลดลง 34.6% QoQ หลังได้ผลกระทบจากช่วงไว้อาลัย อันเป็นเหตุให้บริษัทงดให้บริการด้านความบันเทิงเป็นเวลา 30 วัน 2)  อัตรากำไรขั้นต้นลดลงจาก 27.3% เหลือ 0.1% เพราะธุรกิจทีวีมีต้นทุนคงที่สูง จึงทำให้การปรับลดต้นทุนเป็นไปอย่างจำกัด
ในขณะที่รายได้หดตัวลงอย่างมาก และ 3) SG&amp;A/Sale เพิ่มจาก  21.0% ในช่วง ไตรมาส 3/59 เป็น 30.0% จากรายได้ที่หดตัวแรง ขณะที่ลดค่าใช้จ่ายได้เพียงเล็กน้อย ซึ่งกดดันให้ผลประกอบการทั้งปี 2559 ประสบภาวะขาดทุน 250 ล้านบาท ซึ่งยังดีขึ้นจากปี 2558 ที่ขาดทุน 487 ล้านบาท จากธุรกิจทีวีที่โตดี และมีการปรับโครงสร้างองค์กรซึ่งช่วยลดภาระค่าใช้จ่าย ทั้งนี้บริษัทประกาศจ่ายเงินปันผลจากผลดำเนินงานปี 2559 หุ้นละ 0.03 บาท แบ่งเป็น 1) จ่ายจากกำไรสุทธิส่วนที่ไม่ได้ BOI (งบเฉพาะ) 0.003 บาทต่อหุ้น และ 2) จ่ายจากกำไรสุทธิส่วนที่ได้ BOI ในบริษัทย่อย 0.027 บาทต่อหุ้น ( XD 6 มี.ค. 60)
แม้ปี 2559 MONO มีผลประกอบการขาดทุน 250 ล้านบาท แต่ด้วยการมี Content ที่แข็งแกร่งจนทำให้ช่อง MONO29 เริ่มติดตลาด และมีเรทติ้งสูงเป็นอันดับ 4 รวมถึง CPRP(Cost per Rating Point) ที่ยังต่ำกว่าคู่แข่งอยู่มาก จึงทำให้เราปรับสมมติฐานอัตราโฆษณาปี 2560 เพิ่มจากเดิม 2.7 หมื่นบาท/นาที เป็น 3 หมืนบาท/นาที (ซึ่งยังเป็นเรทที่มี discount จากคู่แข่งราว 25-30%) ส่งผลให้ประมาณการกำไรปี 2560 เพิ่มขึ้นจากเดิม 33.0% และมีกำไรสุทธิ 327 ล้านบาท ฟื้นตัวอย่างแข็งแกร่งจากผลประกอบการที่ขาดทุน 250 ในปี 2559
ด้วยแนวโน้มการ Turnaround ที่แข็งแกร่ง บวกกับ ราคาหุ้นปัจจุบันมี Upside 9.9%  จากราคาเป้าหมายใหม่ปี 2560 ที่ 4.00 บาท (อิงวิธี DCF) เราจึงคงคำแนะนำ “ซื้อ”
 